Georg Friedrich von Martens

Georg Friedrich von Martens (22. helmikuuta 1756 Hampuri – 21. helmikuuta 1821 Frankfurt am Main) oli saksalainen juristi ja diplomaatti. Hän oli vuosina 1783–1808 Göttingenin yliopiston oikeustieteen professori.

Martensin tunnetuin kirjallinen tuotos on Recueil des Traités, joka oli aikanaan tärkein kokoelma kansainvälisiä sopimuksia, julistuksia ja muita säädöksiä. Laajamittaisen sopimuskokoelman neljätoista ensimmäistä nidosta ilmestyivät Martensin elinaikana vuodesta 1791 lähtien, mutta teossarjaa jatkettiin vielä pitkään hänen kuolemansa jälkeen. Viitenä sarjana ilmestynyt kokoelma käsitti vuoteen 1944 mennessä yhteensä 126 nidosta.

Lähteet 

Saksalaiset oikeustieteilijät
Saksalaiset juristit
Saksalaiset diplomaatit
Vuonna 1756 syntyneet
Vuonna 1821 kuolleet